După ce a devenit campion mondial la juniori în 2009, s-a alăturat lotului olimpic german, cu care a câștigat medalia de bronz la Campionatul de Scrimă din 2010 de la Leipzig. În 2011 a urcat pe podium pentru prima dată la o etapă de Cupa Mondială cu o medalie de bronz la Padua. În același an a obținut o medalie de bronz la Campionatul European de la Sheffield, fiind învins în semifinală de rusul Aleksei Iakimenko. A participat la ambele probe la Jocurile Olimpice de vară din 2012. La proba individuală a ajuns în sferturile de finală, unde a pierdut cu ungurul Áron Szilágyi, care a devenit campion olimpic în cele din urmă. La proba pe echipe Germania a pierdut cu Coreea de Sud în sferturi de finală și a terminat concursul pe locul 5 după ce a învins Belarusul, apoi Statele Unite. Hartung a încheiat sezonul 2011-2012 pe locul 12 în clasament mondial.